חוק מס ערך מוסף (תיקון מס' 51 והוראת שעה), התשע"ה-2015
הצעת חוק ממשלתית, הכנסת ה-20
פורסם: ספר החוקים, חוברת 2496, עמ' 201, 2015-07-29T00:00:00+03:00
חוק מס ערך מוסף (תיקון מס' 51 והוראת שעה), התשע"ה-2015 (להלן – התיקון), התקבל בקריאה השנייה והשלישית ביום י"א באב התשע"ה (27 ביולי 2015). התיקון קובע הוראת שעה מיום י"ב בתמוז התשע"ה (1 ביולי 2015) עד ליום ב' בטבת התשע"ז (31 בדצמבר 2016), לפיה יוגש הדוח המפורט כדוח נוסף על הדוח התקופתי. כן נקבע שתקופת הדיווח של עוסק שמחזור עסקאותיו אינו עולה על 1,500,000 ₪, תהיה חודשיים וששר האוצר יוסמך לקבוע תקופת דיווח ארוכה יותר לגבי עוסק כאמור. כמו כן, המנהל יהיה רשאי להתיר לעוסק כאמור להגיש דוח לתקופה קצרה יותר משקבע שר האוצר, אם ביקש זאת ממנו העוסק.